אפיק גיימס

אפיק גיימס (באנגלית: Epic Games) היא חברת משחקים הממוקמת בקרי שבקרוליינה הצפונית. החברה נוסדה על ידי טים סוויני בשם "Potomac Computer Systems" בשנת 1991, ומוקמה במקור בפוטומק שבמרילנד. לאחר הוצאתו הראשונה של משחק הווידאו המסחרי, ZZT בשנת 1991, שונה שם החברה ל-"Epic MegaGames, Inc". בתחילת שנת 1992 שונה שם החברה לאפיק גיימס.

חברת אפיק גיימס מפתחת את מנוע Unreal Engine, מנוע משחק מסחרי שבין היתר גם משמש, על גלגוליו, כמנוע משחקי הווידאו שפותחו באופן פנימי, כמו פורטנייט, סדרת Gears of War, וסדרת Unreal. בשנת 2014, Unreal Engine הוכתר כ"מנוע המשחק המוצלח ביותר" על ידי ספר השיאים של גינס.

לאחר שחרורו של המשחק הפופולרי "פורטנייט באטל רויאל" בשנת 2017, החברה צברה השקעות נוספות שאיפשרו להרחיב את הצעות ה-Unreal Engine שלה, בהן הקמת אירועי ספורט אלקטרוני סביב המשחק והשקת חנות משחקים. נכון לשנת 2019, שווי החברה מוערך בקירוב ל-2 מיליארד דולר.

במרץ 2021 רכשה החברה את Mediatonic, שפיתחה את משחק הווידאו Fall Guys, אשר זכה להצלחה גדולה במהלך שנת 2020. בשנת 2022, לאחר הפיכתו לחינמי, זכה המשחק להצלחה גדולה עוד יותר כך שהתחילו לשחק בו שוב.

ראו גם
 אפיק גיימס נגד אפל

קישורים חיצוניים

הערות שוליים 

חברות משחקי וידאו אמריקאיות